Toshkentdagi “Elektroshit” zavodida yong‘in chiqdi

28-dekabr, juma kuni Toshkent shahar Mirobod tumanidagi “Uzelektroapparat-Elektroshit” korxonasi ma’muriy binosida chiqqan yong‘in IIBB Yong‘in xavfsizligi boshqarmasi tomonidan tezkorlik bilan o‘chirilgan. Bu haqda Toshkent shahar IIBB matbuot xizmati xabar bermoqda.

Ma’lum qilinishicha, yong‘in ertalab soat 5:50 da sodir bo‘lgan. Korxona ma’muriy binosi tashqi qismidagi 70 kvadrat metr qoplamasi yonib ketgan. Halok bo‘lgan va jabrlanganlar yo‘q.
Hozirda surushtiruv ishlari olib borilmoqda.